CELEX: 32010D0122
Language: ro
Date: 2010-02-25 00:00:00
Title: 2010/122/: Decizia Comisiei din 25 februarie 2010 de modificare, în scopul adaptării la progresul tehnic și științific, a anexei la Directiva 2002/95/CE a Parlamentului European și a Consiliului în ceea ce privește o scutire referitoare la o aplicație a cadmiului [notificată cu numărul C(2010) 1034] (Text cu relevanță pentru SEE)

26.2.2010   
            
            
               RO
            
            
               Jurnalul Oficial al Uniunii Europene
            
            
               L 49/32
            
         DECIZIA COMISIEI
   din 25 februarie 2010
   de modificare, în scopul adaptării la progresul tehnic și științific, a anexei la Directiva 2002/95/CE a Parlamentului European și a Consiliului în ceea ce privește o scutire referitoare la o aplicație a cadmiului
   [notificată cu numărul C(2010) 1034]
   (Text cu relevanță pentru SEE)
   (2010/122/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/95/CE a Parlamentului European și a Consiliului din 27 ianuarie 2003 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (b),
   întrucât:
   
               (1)
            
            
               Directiva 2002/95/CE solicită Comisiei să facă modificările necesare pentru a adapta lista aplicațiilor scutite de cerințele articolului 4 alineatul (1) din directiva respectivă la progresul științific și tehnic.
            
         
               (2)
            
            
               Înlocuirea cadmiului din ledurile cu schimb de culoare din grupa II-VI nu se poate încă realiza din punct de vedere tehnic fără să afecteze în mod semnificativ performanța. De aceea, anumite materiale și componente care conțin cadmiu trebuie scutite de interdicție. Cercetările în materie de tehnologii fără cadmiu sunt însă în desfășurare, iar în următorii patru-cinci ani, cel târziu, urmează să apară înlocuitori.
            
         
               (3)
            
            
               Prin urmare, Directiva 2002/95/CE trebuie modificată în consecință.
            
         
               (4)
            
            
               În conformitate cu articolul 5 alineatul (2) din Directiva 2002/95/CE, Comisia a consultat părțile interesate.
            
         
               (5)
            
            
               Măsurile prevăzute de prezenta decizie sunt conforme cu avizul comitetului instituit prin articolul 18 din Directiva 2006/12/CE a Parlamentului European și a Consiliului (2),
            
         ADOPTĂ PREZENTA DECIZIE:
   Articolul 1
   Anexa la Directiva 2002/95/CE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 25 februarie 2010.
      
         
            Pentru Comisie
         
         Janez POTOČNIK
         
            Membru al Comisiei
         
      
   
   
      (1)  JO L 37, 13.2.2003, p. 19.
   
      (2)  JO L 114, 27.4.2006, p. 9.
   
      ANEXĂ
      În anexa la Directiva 2002/95/CE se adaugă următorul punct 39:
      
         
                     „39.
                  
                  
                     Cadmiul din ledurile cu schimb de culoare din grupa II-VI (< 10 μg Cd per mm2 de suprafață emițătoare de lumină) pentru utilizarea în iluminarea solidă sau la sistemele de afișaj până la 1 iulie 2014.”